section_heading: Odlike
paragraph_text: mini|Prijestolna dvorana Dvorac je smješten na strateškom položaju ulijevanja dvije rijeke ispod gorja Guadarrama i jedan je od najslikovitijih dvoraca u Španjolskoj zbog svog oblika koji podsjeća na pramac velikog broda. Osim dvorske utvrde, u dvorcu je bio smješten državni zatvor, kraljevska artiljerija i vojna akademija, a danas i muzej i vojni arhiv. Moguće je turistički obići nekoliko građevina i dvorišta dvorca, kao i obrambeni toranj s kojeg se pruža prekrasan pogled na grad. Unutrašnjost dvorca je u savršenom skladu s njegovom veličanstvenom vanjštinom.<ref>The Castle of Segovia, The Illustrated Magazine of Art, 1 (2), 1853., str 96.–98. JSTOR 20537904 Mnoge prostorije, kao što su dvorana Ajimeces i Prijestolna dvorana, ukrašene su raskošnim trakama i zidnim ornamentima u stilu mudejar iz Seville. U Dvorani kraljeva nalazi se friz koji prikazuje sve španjolske vladare, od asturskog kralja Pelayoa (718. – 737.) do Ivane I. Lude koja je dvor preselila u Madrid.